**Byliny a ich život**

 Rastliny majú rôznu dĺžku života. Dreviny sa dožívajú aj niekoľko sto rokov, byliny len niekoľko rokov. Podľa dĺžky života sa rozdeľujú byliny na: **jednoročné,**

 **dvojročné**

 **trváce (trvalky).**

**Jednoročné byliny**

 Vyklíčia na jar, v tom istom roku rozkvitnú, majú plody a zahynú (slnečnica, pšenica, fazuľa, hrach).

   

**Dvojročné byliny**

Žijú dva roky. Na jar vyklíčia, v prvom roku sa vytvoria vyživovacie orgány – koreň, stonka, listy. Zimu prežívajú len korene. V druhom roku vyrastie stonka s listami, rozkvitne, prinesie plody a zahynie (mrkva, petržlen, kapusta, zeler)

    

 **Trváce byliny**

 (Trvalky) žijú niekoľko rokov. Ich nadzemné časti po dozretí plodov zahynú. Zimu pretrvávajú podzemkom, cibuľou, hľuzou. Na jar pokračujú v raste (tulipán, kosatec, narcis, ľalia).

   

**Domáca úloha:**

**Do zošitov si opíšte, čo sú jednoročné, dvojročné a trváce byliny.**